(80)
 Въз основа на допълнителните формирани нормални стойности се оказа, че 3 вида на продукта съответстват на произвежданите от производителите от САЩ и от китайските производители износители видове на продукта. И накрая, за видовете на продукта, при които не бе възможно да се установи пряко съответствие, Комисията реши да направи сравнение на продаваните от китайските производители износители видове на продукта с тези от САЩ, притежаващи най-близки технически характеристики и най-ниска нормална стойност.
 (81)
 След оповестяването две заинтересовани страни заявиха, че Комисията не е оповестила информация относно специфичните видове на продукта на производителите от държавата аналог. Освен това те заявиха, че не са в състояние да определят дали съществуват разлики (които не са отразени от КНП), налагащи извършването на корекция.
 (82)
 Комисията оповести изчисленията на нормалната стойност по видове на продукта на заинтересованите страни. Както е посочено в съображение 45, видовете на продукта бяха определени въз основа на следните технически характеристики: водопоглъщане, наличие на довършителна обработка (лакирани/емайлирани плочки с единично изпичане, лакирани/емайлирани плочки с двойно изпичане или нелакирани/неемайлирани плочки, полирани или неполирани, с оцветена маса или не, калибровани или не), размер на работната повърхност и стандарт за качество.
 (83)
 Нито една от заинтересованите страни не направи коментари относно определението на видовете на продукта, не предложи допълнителна подходяща методология, нито пък предостави допълнителна информация. Комисията счете, че определенията за вида на продукта са достатъчни, за да обхванат всички разлики, засягащи сравнимостта на цените. Поради това твърдението не бе взето под внимание. Също така един включен в извадката китайски производител износител заяви, че при определяне на формираната нормална стойност Комисията не следва да използва установените за продажбите на вътрешния пазар в държавата аналог среднопретеглени маржове на печалбата и ПОАР, а среднопретеглените маржове на печалбата и ПОАР на видовете на продукта с най-близки технически характеристики.
 (84)
 В настоящия случай видовете на продукта, изнасяни от заинтересованата страна, не са били произвеждани и продавани в държавата аналог. Поради това Комисията формира нормалната стойност въз основа на производствените разходи за видовете на продукта с най-близки технически характеристики и в съответствие с член 2, параграф 7 от основния регламент — въз основа на средната стойност на разходите за ПОАР и печалбата на базата на действителните данни за производството и продажбите на сходния продукт при обичайни търговски условия от производителите от държавата аналог. Поради това твърдението също бе отхвърлено.
 в) Експортна цена
 (85)
 Трите включени в извадката групи от производители износители са извършвали директен износ за Съюза под формата на преки продажби на разглеждания продукт на независими клиенти в Съюза. Поради това експортната цена бе определена като действително платената или подлежаща на плащане цена за разглеждания продукт, когато той е бил продаван за износ за Съюза, в съответствие с член 2, параграф 8 от основния регламент, по време на разследвания период в рамките на прегледа.
 г) Сравнение
 (86)
 Комисията сравни нормалната стойност и експортната цена на включените в извадката производители износители на базата на цена франко завода. Когато това бе обосновано от необходимостта да се гарантира обективно сравнение, Комисията направи корекции на нормалната стойност и/или експортната цена за разликите,